Exqrch/javanese-Komodo-pixelgpt huggingface dataset:
Kanthi mangkono, lumantar karyané kang kaya mangkono mau, dhèwèké nulak sesambungan kausalitas lan struktur naratif, nalika tokoh sawijining pasangan ing drama iki ngucapake kutipan kethokan-kethokan ukara kang ora ana gandheng cenenge mau, lan meksa para pamaos supaya yasa sawijining carita tumrap awake dhéwé
Afrizal nulis esai pengantar kanggo buku kumpulan puisi pirang-pirang penyair Indonesia, ing antarané Juniarso Ridwan, Soni Farid Maulana, Dorothea Rosa Herliany, Made Wianta, lan liya-liyané)
Esaine uga terbit ing antologi bebarengan karo, "Perdebatan Sastra Kontekstual" (Ariel Heryanto ed., 1986).
"Sesuatu Indonesia: Esei-Esei dari Pembaca Tak Bersih" ya iku salah siji buku kumpulan esaine, diterbitake déning Yayasan Bentang Budaya taun 2000
Esainya dalam Senimania Republika, Harian "Republika", 1994 memenangkan Republika Award
Ia juga menjadi pemenang esai di Majalah Sastra "Horison" pada 1997
Kawit 1983 nganti 1993, dhèwèké nulis teks pertunjukan Teater Sae
Afrizal tau nekani pirang-pirang kutha ing Switserlan lan Hamburg, mènèhi diskusi teater lan sastra ing pirang-pirang universitas nalika acara pertunjukan Teater Sae (Mèi-Juni 1993) kang méntasake naskahe
Taun 1995 bebarengan karo Beeri Berhrard Batschelet lan Joseph Praba, méntasake kagunan instalasi "Hormat dan Sampah" ing Sala.
Taun 1996 dhèwèké "kolaborasi" karo pirang-pirang seniman saka manéka disiplin ngaaakake pagelaran kagunan instalasi "Kesibukan Mengamati Batu-Batu" ing Taman Ismail Marzuki, Jakarta
Taun 2003, méntasake Telur Matahari "kolaborasi" karo Harries Pribadi Bah lan Jecko Kurniawan
Pirang-pirang buku prosa: carita cekak utawa novèl, karya Afrizal Malna, ing antarané: "Dalam Rahim Ibuku Tak Ada Anjing" (2003), "Seperti Sebuah Novèl Yang Malas Mencaritakan Manusia" (IndonesiaTera, 2004), "Lubang dari Separuh Langit" (2005)
Cerkake tau lumebu ing antologi cerkak pilihan Kompas, ing antarané Pistol Bedhamèn (1996), d]lan Anjing-Anjing Menyerbu Kuburan (1997)
Amarga prestasine ing babagan panulisan, Afrizal Malna diundhang ing festival-festival lan acara sastra nasional uga internasional, kaya ta Festival Penyair International ing Rotterdam, Walanda (1995) lan Utan Kayu International Literary Biennale ing Jakarta 2005.
Muhammadiyah Muhammadiyah inggih punika satunggaling organisasi Islam ingkang ageng wonten ing Indonésia
Nami oraganisasi punika dipunpendhet saking nama Muhammad, satemah Muhammadiyah ugi sadet kaloka minangka tiyang-tiyang ingkang dados pandherek Muhammad
Ancas utami Muhammadiyah inggih punika ngunduraken sadaya "penyimpangan" ingkang kadadéan ing prosès dakwah
"Penyimpangan" punika asring njalari ajaran Islam nyampur kaliyan adatsabenipun ing tlatah tartamtu kathi alesan adhaptasi
Gerakan Muhammadiyah gadhah ciri semangat bangun tata sosial saha pendhidhikan masarakat ingkang langkung maju saha terdhidhik
Ngewrat ajaran Islam boten namung agami ingkang asipat pribadi saha statis, nanging dinamis saha gadhahkadhudhukan minangka sistem gesang manungsa ing sadaya aspekipun
Nanging, piyambakipun ugi ngewrat "kecenderungan" nglampahi tumindak ingkang èkstrim.
Sarjana Sarjana yaiku sesebutan kang diwènèhaké marang wong kang pinter utawa ahli ing bidhangé, nanging iku mau dhéfinisi kang lawas
Saiki, gelar sarjana yaiku sesebutan kang diwènèhaké marang mahasiswa kang wis ngrampungke salah siji program strata, racaké strata tingkat 1 (S1)
racaké ana pathokan minimal Sistem Kredit Semester (SKS) kanggo nemtokaké wates minimal supaya bisa ujian kanggo ngéntukaké sesebutan iku mau.
Kamasean Matthews Kamasean Y
Matthews (#ALIH) iku peserta Indonésian Idol 7 (2012), dhèwèké iku finalis Indonésian Idol paling enom saka Jakarta kang nalika mèluni ajang Indonésia Idol dhèwèké isih sekolah SMU
Dhèwèké olèh jejuluk Seanatic amarga dhèwèké iku peserta ajang Indonésia Idol kang paling cilik
Kawit cilik, bakaté ing babagan seni swara wis bisa didelok.
Médhia massa Medhia massa yaiku wujud komunikasi sing nganggo saluran (médhia) kang nggayutaké antarané komunikator lan komunikan
Ana uga fungsi liyané saking médhia massa, salah sijiné yaiku fungsi penyaluran émosi.
Najis Najis yaiku samubarang kang reged
Sumpah Bisma Sumpah bhisma kanthi manah kang bungah, "raja" ngasta sang putra ing pura
Laré ingkang dipunubengi aura agung ingkang dipundadosaken putra makutha
sekawan warsa sampun kelampahan
Sapunika raja lampahan ing pinggiran sungai Yamuna
Lajeng raja ngaras ambu wangi ingkang asalipun saking gadis kang ayu kaya bidadari kayangan
saksedanipun "Dewi Gangga", "Raja Sentanu" slalu nahan hawa napsunipun nanging ayuning gadis kalawau saged ndamel raja sentanu kabekta gairah asmara kang ngapi-api, raja nglamar gadis kange dipundadosaken permaisurinipun
Gadis ayu punika ngendika: "paduka Raja, asma kula "Setyawati"
kula punika pamados ulam, rama kula kepala klasi ing laladan punika, sumangga paduka ngendika kaliyan rama kula, mugi dipuntampi pepinganinanipun panjenengan"
rama gadis punika cerdik sanget, "Sampun wayahipun putri kula dipungarwa, kados déné gadis sasanésipun
Paduka angsal minang putri kula, nanging sadérengipun kula nyuwun syarat"
ngendikanipun rama gadis punika
Raja Sentanu mangsuli,"menapa kemawon syarat punika pasti kula sanggupi"
rama mangsuli," manawi putri kula nglairaken laré jaler, paduka kedah ndadosaken putra makutha"
nanging raja sentanu boten saged menuhi syarat punika amargi awake dhéwé sadar manawi syarat punika saged nyingkiraken "Dewabrata", putra Dewi Gangga kados wujud déwa saking posisi putra msahkota, raja sentanu lingsem sanget nalika syarat punika dipunijabahi
Salajengipun raja kondur dhateng pura "Hastinapura" ngurung diri saha nglamun.
Mahasiswa Mahasiswa yaiku individu kang sinau ana ing pawiyatan luhur
Iso ugo diartèkaké pelajar kang lagi nempuh pandhidhikan ana ing pawiyatan luhur.
Sri Boyong Sri Boyong inggih punika salah sawijining lakon carangan Wayang Purwa
Lakon punika dumadi nalika wonten satunggaling piyantun èstri, Hyang Bathari Sri utawi Bathari Sri saking Nagara Ujung Geribik
keelokan saha kesaktianne kang saged damel negri gemah ripah loh jinawi lan para raja péngin panjenengané dados garwaniupn
Salah sijining, Prabu Nilataksaka, raja Nagara Ngatasangin
Panjenengane tindak piyambak madosi Hyang Bathari Sri
Sawijinging dinten ing Nagari Amarta ana musibah gedhé
Boten anamung awrat babagan sandang lan pangan, tetuwuhan boten uwoh sarta wonten lebeting pamaréntahan amburadul lan gawé kaanan ingkang amburadul
wiwitipun musibah sasampunipun Dewi Sri, putri sulung Prabu Sri Maha Punggung tindak saking Amarta
Dewi Sri gadhah watak kang saé, sareh, wicaksana
Panjenengane misuwur dados pralambang makmuring asil bumi
Kaendahan lan kaprigelaning Dewi Sri inggih punika damel nagari dados gemah ripah loh jinawi lan kathah raja ingkang ngersakaken panjenengané dados garwanpun
Lan njalari rawuhipun rasaksa ing nagari Amarta
Prabu Kresna makempal kaliyan Prabu Yudistira ingkang ngasilaken prentah tumrap putraning Raden Arjuna ya iku Raden Gatotkaca lan Raden Antasena, ugi putraning Raden Bima ya iku Bambang Probo Kusuma, putraning Dwarawati ya iku Raden Styaki lan Punakawan kanggé madosi Dewi Sri
Sang Dewi Sri wonten ing nagara Antasangin lan diumpetaken déning para rasaksa
Panjenengane sadaya boten saged pinanggih kaliyan Dewi Sri.Lanjeng Bambang Probo Kusuma nyuwun pitulung tumrap Sang Batara Indra
Lan Batara Indra maringaken manuk Garuda kanggé ngrencangi Bambang Probo Kusuma mlebet ing Atasangin
Nalika mlebet ing nagari Antasangin, Bambang Probo Kusuma kepanggih kaliyan putraning Prabu Seran Trenggono ingkang gadhah asma Prabu Nilataksaka
Prabu Nilataksaka gadhah kekarepan mundhut garwa Dewi Sri, nanging Dewi Sri boten kersa
Bambang Probo Kusuma perang kaliyan Prabu Nilataksaka.Prabu Nilataksaka njelma dados Naga lan saged ngalahaken Bambang Probo Kusuma, nanging Garuda ingkang dipunparingi déning Sang Batara Indra nulungi Bambang Probo Kusuma
Naga Taksaka diiris dadi loro lan dhèwèké kalah
Lajeng Semar nyuwun supados Dewi Sri kersa kondur ing Amarta
Nanging Dewi Sri ngajokaken sarat supados rakyat ing Amarta purun ngraosaken syukur tumrap Hyang Widhi
Sasampunipun ngertos déné Dewi Sri kersa diboyong ing Amarta, Prabu Seran Trenggono kesah ing Amarta lan kepanggih kaliyan Bima
Panjenengane kabèh perang lan Bima ingkang menang
Lan Prabu Seran Trenggono disabda dados kayu tuwa
Naga Taksaka nyuwun pitilung marang Kresna kanggé mbalekaken wujudipun, Kresna sarujuk nanging Naga Taksaka kedah dados ula ingkang mbuwang hama ing ladange para tani
Nagari Amarta dados nagara ingkang makmur lan sentosa.
Dhéfinisi Dhéfinisi ya iku pernyataan sing wenehi arti ana ing salah siji kata utawa frase (Solomon, hal.234) dhéfinisi bisa ngemot wedharan arti siji tembung (Rescher, hal.30)
Dhéfinisi uga bisa wujud perumusan singkat, padet, cetha, lan bener sing nerangaké "apa sabenere babagan iku" saéngga bisa kelawan cetha dingerteni lan dibéakake saka kabèh babagan liya
Nicholas Rescher mérang dadi 2
Menurut Alex Lanur, Poespoprodjo lan Nicholas Rescher
Jinising définisi kapérang dadi 2, ya iku: Jinising dhéfinisi kang bener-bener anyar utawa mènèhi arti anyar marang tembung sing wis lawas
Lan dhéfinisi iki ya iku cara kanggo nerangake samubarang kelawan njlentrehake arti tembunge
Jinising définisi sing wis umum digunakaké, racaké sing wis ana sajeroning kamus basa.
Ada-ada Sajeroning gelaran wayang, ada-ada (uga diarani suluk garang) iku swaraning dhalang kanggo mbiyantu para miyarsa mbayangaké swasananing carita sing garang utawa greget
Ana sing ngarani ada-ada iku jinis suluk, nanging uga ana sing ngarani mung gebyug suluk
Ing "Bauwarna" (1898) anggitané Padmasusastra, suluk dumadi ada-ada, kloloran, tlutur, pananggalan, lan greget saut
Ing Surakarta, suluk asring kapérang dadi pathetan, sendhon, lan ada-ada
Miturut "Serat Sastramiruda" anggitané K.P.A
Kusumadilaga, ada-ada sajeroning wayang kulit purwa lekas ana taun 1443 Saka (candrasengkala "dadi geni sucining jagat")
Sing nyipta ada-ada mono Sunan Kudus, salah siji Wali Sanga
Ing gelaran wayang kulit purwa gagrag surakarta, ada-ada sing dianggo dumadi: Conto
Ana ngisor iki sawenèh conto ada-ada sing kerep dianggo Ki Dhalang Nartasabda saka Semarang
"Bumi gonjang-ganjing langit kelap-kelap katon lir kincanging aris risang mawèh gandrung sabarang kadulu e..
ng..." (Ada-ada sléndro sanga) "Rep sidhem premanem tan ana sabawané walang myang awisik kang kapiyarsa mung swarané abdi kriya gendhing myang kemasan ingkang samya nambut kardi saya animbuhi aseri senen sajeroning..
Sang nata lon masabda ywa sang bupati." (Ada-ada girisa) Ing wayang kulit purwa gagrag jawa wetanan, contoné: "Bumi gonjang-ganjing langit kumelap sabarang kadulu lir moyag-mayig saking tyas baliwur"
(Ada-ada greget saut ngelik)
Salafiyah Salafiyah utawi Salafy inggih punika salah satunggalipun ilèn wonten ing agami Islam ingkang mbekta utawi ngajaraken saréngat Islam ingkang murni boten mawi tambahan lan pangirangan, dhedhasar saréngat utawi ngèlmu kang bangsa agami Islam kados ingkang wonten nalika generasinipun Muhammad lan para kanca-kancanipun, sasampunipun kanca-kancanipun (tabi'it), lan tiyang-tiyang sasampunipun (tabi'in)
Aliran punika wiwitanipun dipunajaraken déning Muhammad bin Abdul Wahhab
Golongan punika asring sinebat Wahabi, ingkang dipunnisbataken dhateng pangarsaning ilèn punika
Pokok utawi intinipun Salafiyah, inggih punika: Ètimologi
Tembung salafiyah dipunpendhet saking tembung "Salaf" inggih punika cekakan saking "Salaf al-Ṣāliḥ" (Arab: ), ingkang tegesipun "ingkang ngrumiyini"
Miturut terminologi Islam, limrahipun dipunangge kanggé nedahaken dhateng tigang génerasi ingkang saé piyambak umat Islam, inggih punika shohabat, tabi'in, tabi'ut tabi'in
Tigang génerasi punika dipunanggep minangka patuladhan ingkang saé piyambak kanggé praktek agami Islam.
Kasur Kasur iku piranti omah wujud papan kang dianggo kanggo turu
Jaman biyèn, kasur digawé saka kain kang diisi kapuk
Nanging saiki kasur wis owah
Kasur wis arang digawé saka bahan kapuk
Kasur saiki ana warna - warna
Ana kasur sing awujud spring bed, kasur busa, lan kasur angin
Kasur saiki uga ana macem-macem ukurané, ana sing ukuran tunggal kanggo siji wong, ana uga ukuran ganda kanggo loro wong utawa luwih
Kajaba saka kuwi, kasur modhèran saiki luwih memperhatikan kenyamanan awak, kaya kasur ortopèdik sing dirancang khusus kanggo ndhukung bentuk awak lan tulang punggung
Saliyane kuwi, ana uga kasur lipat sing gampang digawa lan disimpen, cocok kanggo tamu utawa ruangan cilik
Supaya kasur awet lan tetep resik, luwih becik diwènèhi seprai lan rutin diangin-angin saben sawetara dina.
Andhé Andhé Lumut Andhé Andhé Lumut ya iku carita rakyat saka Jawa
Carita iki ditepungi ing pirang-pirang vèrsi
Vèrsi kang akèh ditepungi ya iku vèrsi dadi sijiné Krajan Jenggala lan Krajan Kediri
Nalika semana ing Jawa Wétan ana loro krajan kang kembar, ya iku krajan Jenggala kang dibawahi Raja Jayengnagara lan Krajan Kediri kang dibawahi Raja Jayengrana
Miturut carita, biyèn karaton loro iku mapan ing sadhaérah kang diarani Kahuripan
Kaya pesené Airlangga sadurungé séda, rong kraton iku kudu didadèkaké siji lumantar jejodhohan antarané rong krajan supaya ora ana paprangan antarané rong krajan iku
Pungkasané Panji Asmarabangun (anaké Jayengnagara) didhaupaké karo Sekartaji (anaké Jayengrana)
Ing sawijining dina, Krajan Jenggala diserang déning krajan mungsuh
Nalika paprangan, putri dèwi Sekartaji lumayu lan ndhelik ana ing désa kang adoh saka Jenggala
Kanggo slameté dhèwèké nyamar dadi wong désa lan ngabdi marang randha sugih kang jenengé Nyai Intan
Nyai Intan duwé anak prawan 3 kang kemayu kabèh, ya iku Klething Abang, Klething Ijo, lan Klething Biru
Dèwi Sekartaji banjur dijenengi Klething Kuning déning Nyai Intan
Ing omahé Nyai Intan, Klething Kuning dikongkon resik-resik omah, umbah-umbah, lan liya-liyané
Dhèwèké kerep disenèni déning Nyai Intan lan dibéda-bédakaké karo sadulur-sadulur liyané
Dhèwèké uga diwènèhi mangan sadina sapisan
Sauntara iki ing Jenggala, Panji Asmarabangun sakwadyabalané bisa ngalahaké mungsuh
Nanging panjenengané tansah duka amarga bojoné ilang ora ngerti parané
Sawisé kaanan Jenggala aman, Panji Asmarabangun banjur nggolèki bojoné
Nanging sadurungé dhèwèké mréntah widyabalané supaya nggolèki jejak lungané Dèwi Sekartaji
Panjenengané olèh lapuran yèn ing salah sawijining kampung ana prawan kampung kang mbabu ing omahé randha sugih
Keprungu laporan iku, Pangéran banjur nyamar dadi pangéran kang lagi golèk bojo
Ésuké, panjenengané banjur mangkat karo widyabalané menyang désa Dadapan, désa kang mung keletan kali Bengawan Sala karo désa kang dipanggoni déning Dèwi Sekartaji
Ing désa kono, Panji Asmarabangun nyamar dadi Andhé Andhé Lumut lan manggon ana ing omahé mbok randha
Ésuké, panjenengané mréntah supaya wara-wara yèn panjenengané arep nganakaké sayembara golèk pramèswari
Pawarta iku langsung tekan ing omahé Nyai Intan, Klething Abang, Ijo, lan Biru bungah banget, dhèwèké arep dandan sak ayu-ayuné kanggo teka ing sayembara iku
Klething Kuning ora mèlu sayembara amarga dhèwèké isih setya marang Panji Asmarabangun, sanajan dhèwèké ora ngerti bojoné isih urip apa wis mati ing paprangan
Nalika dhèwèké umbah-umbah, ujug-ujug ana blekok kang bisa ngomong, blekok iku ngomong supaya Klething Kuning mara menyang désa Dadapan amarga ing kana ana bojoné, Panji Asmarabangun
Durung nganti Klething Kuning ngomong, blekok mau wis mabur manèh
Ora mikir suwé, Klething Kuning banjur bali menyang omah siyap-siyap lan mangkat menyang Dadapan.
Sauntara iku, ibuné lan sadulur-seduluré wis tekan pinggir kali Bengawan Sala
Ana ing pinggir kali Nyai Intan lan anak-anaké bingung amarga ora ana prau kanggo nyebrang kali
Banjur ana Yuyu Kangkang kang saguh nulungi nanging Yuyu Kangkang njaluk diambung
Miturut carita Yuyu Kangkang iku utusané Panji Asmarabangun supaya nguji wong kang arep mèlu sayembara
Klething Abang lan sadulur-seduluré banjur gelem diambung supaya bisa liwat kali iku.
Ora let suwé, Klething kuning teka
Yuyu Kangkang banjur marani Klething Kuning lan ngomong yèn dhèwèké gelem nulungi Klething Kuning nanging saraté dhèwèké njaluk diambung
Amarga Klething kuning isih setya marang bojoné dhèwèké ora gelem, nanging tetep njaluk ditulungi
Wis kaping pirang-pirang Klething Kuning njaluk tulung, nanging Yuyu Kangkang tetep ora gelem
Klething Kuning banjur nyabetaké teken kang digawa
Ajaib, banyu kali banjur surut
Weruh kadadéan iku Yuyu Kangkang banjur wedi, dhèwèké banjur gelem ngeteraké Klething Kuning tekan omahé Nyai Intan
Saktekané omahé Nyai Intan dhèwèké banjur ketemu sadulur-seduluré
Ora let suwé, sayembara diwiwiti, Klething Abang, Biru, lan Ijo gentènan mamèraké ayuné marang sang Pangéran, nanging kateluné ditolak kabèh déning Pangéran
Ora ngira Klething Kuning kang èlèk dhéwé dandanané malah diangkat dadi pramèswariné
Klething Kuning dipilih amarga lolos uji saka Yuyu Kangkang
Andhé-Andhé lumut banjur mbukak penyamarané yèn sajatiné dhèwèké iku Panji Asmarabangun lan Klething Kuning iku sajatiné Galuh Chandra Kirana, bojoné
Kekaroné banjur bali menyang Kraton Jenggala
Lagu Andhé Andhé Lumut
Carita Andhé Andhé Lumut yèn dipéntaské asring duwé lagu kang khas
Laguné ya iku: "Putraku si Andhe Andhé Andhé Lumut" "Temuruna ana putri kang unggah-unggahi" "Putriné, nggèr, kang ayu rupané" "Klenthing Abang iku kang dadi asmané" "Adhuh, Ibu, kula dèrèng purun" "Adhuh, Ibu kula boten mudhun" "Nadyan ayu sisané si Yuyu Kang-kang" "Putraku si Andhé Andhé Andhé Lumut" "Temuruna ana putri kang unggah-unggahi" "Putriné, nggèr, kang ayu rupané" "Klenting Ijo iku kang dadi asmané" "Adhuh,
Ijo iku kang dadi asmané" "Adhuh, Ibu, Ibu sampun meksa" "Kang putra taksih dèrèng kersa" "Amargi putra taksih nandhang asmara" "Putraku si Andhé Andhé Andhé Lumut" "Temuruna ana putri kang unggah-unggahi" "Putriné, nggèr, kang ayu rupané" "Klenting Biru iku kang dadi asmané" "Adhuh, Ibu, kula dèrèng purun" "Adhuh, Ibu kula boten mudhun" "Nadyan ayu sisané si Yuyu Kang-kang" "Putraku si Andhé Andhé Andhé Lumut"
"Putraku si Andhé Andhé Andhé Lumut" "Temuruna ana putri kang unggah-unggahi" "Putriné, nggèr, kang ayu rupané" "Klenthing Kuning iku kang dadi asmané" "Adhuh, Ibu, kula inggih purun" "Kang putra inggih badhé mudhun" "Nadyan ala punika kang putra suwun"
Lenga nilam Lisah Nilam punika asalipun saking taneman Nilam utawi dilem wonten basa jawinipun
Punika salah satunggaling komoditas ekspor unggulan ingkang dèrèng dipunkenal wonten Indonesia nanging sampun dipunkenal wonten pasar Internasional
Taneman nilam dipunbudidayakaken kanthi cara Setèk lan gampil tuwuh
Manfaat lan kagunan lisah nilam
Taneman nilam "Pogostemon patchouli" utawi asring dipunsebat "Pogestemon Cablin Benth" punika wujud taneman perdu wangi ingkang ronipun alus lan gagangipun segi sekawan ugi garing
Taneman puniki dipunsuling kanggé ngasilaken lisah nilam "Potohouli oil" ingkang kathah dipun-ginakaken kanggé kagiyatan Indhustri}}
Fungsi mliginipun lisah nilam inggih punika dados bahan baku pengikat [[Fiksatif saking komponèn kandhutan mliginipun inggih punika "Patchouli alcohol" dados bahan pengendali penerbang "esteris" kanggé wangèn-wangèn Parfum supaydos aroma wangi langkung dangu utawi awèt
Sanèsipun punika lisah nilam dipun-ginakaken dados salah satunggaling bahan campuran prodhuk Kosmetik antawisipun kanggé dhamel Sabun, Pasta gigi, Sampo, Lotion, Deodorant.manawi kanggé Industri panganan antawisipun kanggé "essence" utawi penambah rasa, manawi kanggé Farmasi kanggé damel obat Anti radhang, Anti fungsi, Anti gegremet, Afrodisiak, Anti-Inflamasi, Anti depresi, Anti Flogistik, lan Dekongestan
Kategori:Lenga atsiri Kategori:Artikel mawa basa krama
Curug Cilember Curug Cilember utawa kaloka uga kanthi sebutan "Curug Pitu", ya iku salah sijining papan wisata sing dumunung ing Gunung Cilember, kang nganggo aturan ékowisata
Papan wisata kang ngunggulaké wisata alam iki duwèni sesawangan kang apik, adhem, uga nyuguhaké alas ijo kas Indonésia
Papan wisata iki panggoné ana ing Désa Cisarua, Jawa Kulon
Bisa dijujug nganggo kabèh jinisé tetunggangan dharat, kira-kira ana 25 (slawé) km saka Bogor kutha lan 100 (satus) km saka Kutha Jakarta
Curug Cilember kaloka dadi wisata sinau lan rekreasi kang "murah-meriah"
Para wisatawan mung ditarik béya karcis Rp 6.000,-/ wong
Dhaérah Curug Cilember ana ing 700m-1.010 m saka pamukaan laut kanthi duwèni suku 15°-25 °C
Pada karo jenengé, Curug Cilember cacahé pitu
Jarak antarané curug siji lan liyané ora patia adoh uga ora patia "terjal"
Saliyané nguguhaké sesawangan grojokan kang asri, ing kana uga ana papan wisata liya kaya ta; taman budidaya Kupu-Kupu "(Butterfly Park)", papan kanggo dolanan "(Outbound Activity)", papan kanggo kémah "(Camping Ground)", papan kanggo nginep "(Jungle Lodge)", dan ana uga papan mirunggan kanggo temu ya iku duwèni jejuluk "(Meeting Room)"
Anggèné bisa menyang Curug Cilember bisa nganggo montor dhéwé utawa nyarter montor, nanging uga bisa mrana numpak tetunggangan umum
Yèn weruh arah-arahané ora angèl kanggo mrana, uga murah
Saka Jakarta tuladhané; tuku karcis KRL Jakarta-Bogor Rp 7.000,-, numpak montor 02 Kalisari-Bubulak Rp 2.000,-, lan pungkasan numpak Montor Sukasari-Cisarua Rp 4.000,-, Totalé udakara Rp 30.000,-wis bisa budhal mulih.
Curug 1 (siji) nganti 7 (pitu)
Grojokan utawa curug sing ana Gunung Cilember cacahé ana pitu
Jarak antara curug siji lan liyané rada adoh lan dalané munggah mudhun
Cara nuju curug siji lan liyané kudu ngléwati dalan tapak
Dalan tapak iku dalan cilik lan mung bisa diliwati sikil (lumaku), amarga dalané cilik dadi kudu siji-siji anggoné lumaku
Taman Budidaya Kupu-Kupu "(Butterfly Park)" ya iku taman kang duwé 12 (rolas) jinisé kupu-kupu
Taman budaya iki bisa dianggo sarana sinau uga rékréasi
Kanggo lumebu, wisatawan kudu tuku karcis kang regané Rp 5.000,-
Ing kana ana punggawa kang ngandaraké babagan owahing kupu-kupu "(metamorfosis)", ngandaraké babagan jinisé kupu-kupu, lan njawab pitakonan-pitakonan saka para wisatawan.
Papan Kanggo Dolanan "(Outbound Activity)" ya iku papan kanggo dolanan, nanging uga kanggo sinau "(education)"
Papan iku kaya ta takluk alas "(Trakking jungle)", "filming", "photography" ana uga dalan pit kang bisa kanggo balapan pit
Papan Kemah "(Camping Ground)" ya iku papan kang dibuka kanngo wisatawan sing arep nginep di Curug lan ngganggo téndha
Akèh sudhut kang disedhiakaké kanggo kémah
Ing dina-dina préén, papan kémah adate ramé
Sing kémah ning kana ora mung bocah sekolah utawa cah enom-enom nanging uga sakulawarga.
Petugas pangramut papan wisata Cilember nyepakaké sewa téndha regané Rp 75.000,-, kasur Rp 15.000,-, ana uga piranti liyané kaya ta lampu, "génsét", kasur gabus "matras", lan kayu bakar
Papan Kémah uga dipepaki MCK "(Mandi Cuci Kakus)", lan Langgar.
Papan wisata Curug Cilember akèh pondhok kang disewaaké
Papan Panginepan ing Cilember ora mathog rega kang larang
Yèn arep wisata ing Cilember, wisatawan bisa milih papan panginepan endi sing cocog (cocog rega, cocog panggonan, uga cocog jarake karo Curug)
Rega pondhoké uga rena-rena manut pepak pirantiné, rega murah dhéwé Rp 600.000,-lan rega larang dhéwé Rp 900.000,-sadina sewengi.
Abas Sutan Pamuntjak Nan Sati Abas Sutan Pamuntjak Nan Sati (#ALIH) ya iku sawijining sastrawan Indonesia
Ing karyané, Abas kerep nggunakaké jeneng sesinglon (sesinglon) kaya ta Antares lan Rinaldo
Saliyané iku, dhèwèké uga tau nyingkat nynkat jeneng kaya ta Abas St Pamuntjak Nan Sati, A St Pamuntjak N S, lan Aspns
Abas miwiti nulis kawit umur limalas taun
Nalik iku dhèwèké ana ing Kweekschool
Akèh tulisane kang ngisi pirang-pirang ariwarta, kaya ta "Oetoesan Melajoe" lan "Tjaja Soematera"
Abas kawit dikenal lumantar novèl "Pertemuan" kang diterbitake déning Balai Pustaka taun 1927
Ing peta lelakune sastra Indonesia, Abas digolongake déning Ajip Rosidi minangka pangripta angkatan Balai Pustaka
Abas Sutan Pamuntjak Nan Sati nulis novèl, puisi, lan "feuilleton"
Saliyané iku, dhèwèké uga nulis lan nerjemahake buku-buku wulangan, kaya ta ngèlmu bumi, sajarah, ngèlmu pendidikan, ngèlmu alam, lan ngèlmu nggambar
Nanging nganti seprene, karya-karyané durung bisa tinemu.
Legèn Legèn iku jinising ombénan kang asalé saka wit siwalan, krambil utawa aren, ya iku kanthi ndèrès kembange
Warnané putih nanging ora buket kaya susu, rasané legi
Ing tlatah Rembang sing pérangan padhusunan sisih kidul, pendhudhuké akèh banget kang mbudidayakaké legèn